b'\n_START_ARTICLE_\nPridigarji\n_START_SECTION_\nNastopi\n_START_PARAGRAPH_\nImeli so ve\xc4\x8d kot 400 nastopov, tako v Sloveniji kot v vseh sosednjih dr\xc5\xbeavah in dr\xc5\xbeavah nekdanje Jugoslavije._NEWLINE_Leta 1993 so prvi\xc4\x8d koncertirali v Nem\xc4\x8diji v sklopu turneje Slovenia Six pack. Tej so sledile \xc5\xa1e druge turneje po Evropi: IdiotSKA, DebilSKA, KretenSKA in ImbecilSKA po Nem\xc4\x8diji, \xc4\x8ce\xc5\xa1ki, Nizozemski ter \xc5\xa0vici. Nastopili so \xc5\xa1e na priznanem rock festivalu v Ljubljani Novi rock (1997), festivalu Fiju Briju v Zagrebu (1998), na Art & Music festivalu v Puli (1996, 1999), obiskali pa so tudi Klub Studenata Tehnike v Beogradu. Poleti 2002 so koncertirali na festivalu So\xc4\x8da reggae Riversplash. Junija 2008 so sodelovali v radijski glasbeni oddaji Iz\xc5\xa1tekani, avgusta 2009 pa na Grossmannovem festivalu filma in vina.\n_START_SECTION_\nGlasba\n_START_PARAGRAPH_\nGlasba Pridigarjev je bila uvr\xc5\xa1\xc4\x8dena na \xc5\xa1tevilne kompilacijske izdaje: No Border Jam 1\xe2\x80\x935, Zgaga rock festival, Smeri razvoja, Unterhund \xe2\x80\x93 Veselica, OX, Plastic Bomb, Klub K4 1989/99, SLOkompanija, This is Ska in Ska Factor Positive.'